AQSh Harbiy-dengiz kuchlari qo‘mondonligi Guantanamo qamoqxonasi boshlig‘ini ishdan bo‘shatdi

AQSh Harbiy-dengiz kuchlari qo‘mondonligi Kubadagi Guantanamo qamoqxonasi boshlig‘i kontr-admiral Jon Ringni ishdan bo‘shatdi. Bu haqda “Korrespondent.net” xabar bermoqda.

Ring joriy yil mart oyida boshlangan va bir oy davom etgan tekshiruv yakunlariga ko‘ra vazifasidan ozod etilgan. U “boshqaruvni uddalashiga ishonch yo‘qolgani” sababli bo‘shatilgani bildirilmoqda.
Ringning o‘rinbosari, brigada generali Jon Xassen qamoqxona boshlig‘i vazifasini bajaruvchi etib tayinlandi.